**Anthony DeAngelo** (s. 24. lokakuuta 1995 Sewell, New Jersey, Yhdysvallat) on yhdysvaltalainen jääkiekkopuolustaja, joka pelaa NHL-joukkue Carolina Hurricanesissa. Alun perin Tampa Bay Lightning varasi hänet ensimmäisellä kierroksella 19. pelaajana NHL:n varaustilaisuudessa 2014. *The Hockey News*- ja Eliteprospects.com -sivustojen mukaan DeAngelon vahvuuksiin kuuluu luistelu, hyökkäyspään pelaaminen, nopeus, ylivoimapelaaminen ja luovuus. Hänellä on kuitenkin kehitettävää oman pään pelaamisessa, kaksinkamppailuvoimassa ja sijoittumisessa. DeAngelo laukoo oikealta.

Ura
---

### Seuraura

USHL-joukkue Cedar Rapids RoughRiders varasi DeAngelon 222. pelaajana vuonna 2010. Hän pelasi joukkueessa kauden 2010–2011, jonka jälkeen DeAngelon varasi Sarnia Sting 26. pelaajana OHL:n varaustilaisuudessa 2011. DeAngelo siirtyi Stingiin kaudeksi 2011–2012. Kaudella 2012–2013 hän oli joukkueen tehokkain puolustaja tehoilla 9+49=58, joilla DeAngelo voitti koko OHL:n puolustajien syöttöpörssin ja sijoittui puolustajien pistepörssissä kolmanneksi. Kaudella 2013–2014 hän teki runkosarjassa pelipaikkaansa nähden hyvin yli piste per peli -tahdilla 51 runkosarjaottelussa tehot 15+56=71, joilla DeAngelo voitti koko liigan puolustajien piste- ja syöttöpörssin. Hän jakoi myös Stingin sisäisen syöttöpörssin voiton Nikolai Goldobinin kanssa ja sijoittui sisäisessä pistepörssissä toiseksi hänen jälkeensä. DeAngelo pelasi kauden aikana myös CHL Top Prospects Gamessa sekä CCM/USA Hockey All-American Prospects Gamessa. Hänen kauteensa mahtui myös kahdeksan kuukauden mittainen pelikielto, jonka DeAngelo sai helmikuussa 2014 joukkuetoveriinsa kohdistuneesta solvaavasta lausumastaan.

Tampa Bay Lightning varasi DeAngelon ensimmäisellä kierroksella 19. pelaajana NHL:n varaustilaisuudessa 2014. Kaudella 2014–2015 hän nousi Stingin varakapteeniksi. Joulukuussa 2014 DeAngelo teki kolmivuotisen tulokassopimuksen Lightningin kanssa. Hän johti Stingin sisäisen piste- ja syöttöpörssiä tehoilla 10+28=38, kunnes joukkue kauppasi DeAngelon Sault Ste. Marie Greyhoundsiin vaihdossa Anthony Salintriin, vuoden 2015 toisen, vuoden 2017 toisen ja vuoden 2018 kolmannen kierroksen varausvuoroon. Lopulta DeAngelo voitti koko OHL:n puolustajien piste-, maali- ja syöttöpörssin tehoilla 25+64=89. Kevään 2015 pudotuspeleissä hän oli Greyhoundsin paras syöttäjä 16 syöttöpisteellään. DeAngelo palkittiin kauden päätteeksi OHL:n parhaana puolustajana Max Kaminsky Trophylla ja valittiin liigan ensimmäiseen tähdistökentälliseen. Hänet palkittiin myös koko CHL:n parhaana puolustajana.

Kaudeksi 2015–2016 DeAngelo siirtyi Lightningin organisaatioon ja aloitti kauden AHL-joukkue Syracuse Crunchissa. Hän pelasi siellä koko kauden ja teki 69 runkosarjaottelussa tehot 6+37=43. DeAngelo oli joukkueensa tehokkain puolustaja ja sijoittui koko AHL:n puolustajien pistepörssissä seitsemänneksi. Kesän 2016 NHL:n varaustilaisuuden yhteydessä Lightning kauppasi hänet Arizona Coyotesiin vaihdossa toisen kierroksen varausvuoroon. Lightning käytti varausvuoron Libor Hájekiin.

Lokakuussa 2020 DeAngelo teki New York Rangersin kanssa kaksivuotisen ja yhteensä 9,6 miljoonan dollarin arvoisen sopimuksen.

Heinäkuussa 2021 Rangers osti DeAngelon sopimuksen ulos.

Heinäkuussa 2021 DeAngelo solmi yksivuotisen ja arvoltaan yhden miljoonan dollarin sopimuksen Hurricanesin kanssa.

Heinäkuussa 2022 Hurricanes kauppasi DeAngelon Philadelphia Flyersiin vaihdossa toisen, kolmannen, neljännen ja seitsemännen kierroksen varausvuoroihin vuoden 2022 varaustilaisuudessa. Siirron jälkeen DeAngelo teki kahden vuoden jatkosopimuksen Flyersin kanssa.

Heinäkuussa 2023 Flyers osti DeAngelon sopimuksen ulos. Tämän jälkeen DeAngelo palasi vapaana agenttina Hurricanesiin vuoden mittaisella ja 1,675 miljoonan dollarin arvoisella sopimuksella.

### Maajoukkueura

DeaAngelo pelasi alle 20-vuotiaiden MM-kilpailuissa vuonna 2015 sekä alle 18-vuotiaiden Ivan Hlinkan muistoturnauksessa vuonna 2012, jolloin hän oli Yhdysvaltain paras syöttäjä ja jakoi sisäisen pistepörssin voiton Adam Ernen ja Gabe Guertlerin kanssa kuudella syöttöpisteellään.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2010–2011 | Cedar Rapids RoughRiders | USHL | 28 | 1 | 14 | 15 | 19 | – | – | – | – | – |
| 2011–2012 | Sarnia Sting | OHL | 68 | 6 | 17 | 23 | 46 | 6 | 1 | 0 | 1 | 2 |
| 2012–2013 | Sarnia Sting | OHL | 62 | 9 | 49 | 58 | 60 | 4 | 1 | 2 | 3 | 8 |
| 2013–2014 | Sarnia Sting | OHL | 51 | 15 | 56 | 71 | 90 | – | – | – | – | – |
| 2014–2015 | Sarnia Sting | OHL | 29 | 10 | 28 | 38 | 64 | – | – | – | – | – |  |  |  |  |  |  | JMM | 5 | 2 | 1 | 3 | 4 |
|  | Sault Ste. Marie Greyhounds | OHL | 26 | 15 | 36 | 51 | 51 | 13 | 0 | 16 | 16 | 18 | Ykköstähdistö |
| 2015–2016 | Syracuse Crunch | AHL | 69 | 6 | 37 | 43 | 84 | – | – | – | – | – |
| 2016–2017 | Arizona Coyotes | NHL | 39 | 5 | 9 | 14 | 37 | – | – | – | – | – |
|  | Tucson Roadrunners | AHL | 25 | 3 | 13 | 16 | 31 | – | – | – | – | – |
| 2017–2018 | New York Rangers | NHL | 32 | 0 | 8 | 8 | 11 | – | – | – | – | – |
|  | Hartford Wolf Pack | AHL | 29 | 2 | 11 | 13 | 17 | – | – | – | – | – |
| 2018–2019 | New York Rangers | NHL | 61 | 4 | 26 | 30 | 77 | – | – | – | – | – |
| 2019–2020 | New York Rangers | NHL | 68 | 15 | 38 | 53 | 47 | 3 | 0 | 1 | 1 | 16 |
| 2020–2021 | New York Rangers | NHL | 6 | 0 | 1 | 1 | 4 | – | – | – | – | – |
| 2021–2022 | Carolina Hurricanes | NHL | 64 | 10 | 41 | 51 | 56 | 14 | 1 | 9 | 10 | 12 |
| 2022–2023 | Philadelphia Flyers | NHL | 70 | 11 | 31 | 42 | 73 | – | – | – | – | – |
| 7 kautta | yhteensä | NHL | 340 | 45 | 154 | 199 | 305 | 17 | 1 | 10 | 11 | 28 |
| 3 kautta | yhteensä | AHL | 123 | 11 | 61 | 72 | 132 | – | – | – | – | – |

Lähteet
-------

* Anthony DeAngelo The Internet Hockey Databasessa (englanniksi)
* Anthony DeAngelo *Elite Prospects*. Everysport Media Group AB.  (englanniksi)

### Viitteet

1. 1 2 3 4  Anthony DeAngelo *Elite Prospects*. Everysport Media Group AB.  (englanniksi)
2. ↑  Tony DeAngelo at eliteprospects.com *www.eliteprospects.com*. Viitattu 25.7.2023. (englanniksi)
3. ↑  Anthony DeAngelo – The Hockey News (englanniksi)
4. ↑  Anthony DeAngelo Commits To The Sting  24.7.2011. Sarnia, ON:  Ontario Hockey league. Viitattu 7.1.2015. (englanniksi)
5. 1 2  Anthony DeAngelo The Internet Hockey Databasessa (englanniksi)
6. ↑  Bisson, Shaun: OHL announces disciplinary action for DeAngelo  14.2.2014. Sarnia Observer. Viitattu 7.1.2015. (englanniksi)
7. ↑  Lightning sign Anthony DeAngelo to entry-level contract  2.12.2014. TAMPA BAY:  Tampa Bay Lightning. Viitattu 7.1.2015. (englanniksi)
8. ↑  Coccimiglio, Brad: DeAngelo acquired by Greyhounds update)  8.1.2015. SooToday.com. Viitattu 8.1.2015. (englanniksi)
9. ↑  Lightning reduce training camp roster by 23  27.9.2015. TAMPA BAY:  Tampa Bay Lightning. Viitattu 28.11.2015. (englanniksi)
10. ↑  Coyotes Acquire DeAngelo from Tampa Bay in Exchange for 2016 2nd-Round Draft Choice  25.6.2016. GLENDALE, ARIZONA:  Arizona Coyotes. Viitattu 27.7.2016. (englanniksi)
11. ↑  Canadiens sentterikaupoilla – varaustilaisuuden kaupankäynti kootusti *Jatkoaika.com*.  25.6.2016. Jatkoaika r.y. Viitattu 27.7.2016.
12. ↑
13. ↑
14. ↑
15. ↑